Vilborg komst vel í gegnum atriðið með rifinn magavöðva . Vilborg Arna Gissuradóttir og Javi Fernández Valiño dönsuðu Jive við lagið Mamma Mia í Allir geta dansað á Stöð 2 á föstudagskvöldið . Þau fengu 13 stig samanlagt frá dómurunum í fyrsta þættinum en í þættinum á föstudaginn fengu þau aftur 13 stig . Vilborg dansaði með rifinn magavöðva á föstudaginn en hún slasaðist á síðustu æfingunni fyrir annan þáttinn . Á fimmtudaginn byrjaði Vilborg að finna til eftir að hafa verið að æfa með dansherra sínum , Javi Fernández Valiño . Hún lét verkinn ekki stoppa sig og steig á svið daginn eftir í beinni útsendingu . Þetta höfðu dómararnir að segja eftir atriði þeirra : „ Ótrúlega kraftmikið og skemmtilegt . Vilborg þú naust þín meira en í síðustu viku . Skemmtileg grunnspor í byrjun . Komu smá hnökrar í samspilið , “ sagði Selma Björns . „ Misstuð aðeins dampinn í lokin . Annars vel gert , “ sagði Karen Reeve . „ Líflegt og skemmtilegt . Þunginn fluttist aftar þegar leið á atriðið . Þetta er mikið samspil . Takk fyrir , “ sagði Jóhann Arnar . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .